राष्ट्रीय कार्यक्रमों में नहीं बरते कोताही : चौधरी
| एसडीएममुकेश चौधरी ने कहा कि पल्स पोलियो, टीकाकरण परिवार कल्याण सरकार के अत्यंत महत्वपूर्ण राष्ट्रीय कार्यक्रम है, जिसमें काम करने वाले सभी अधिकारियों कर्मचारियों का प्राथमिक कर्तव्य है कि वह पूर्ण निष्ठा के साथ कार्य करते हुए शत-प्रतिशत अपने लक्ष्य को हासिल करने का प्रयास करें। चौधरी सोमवार को बीसीएमओ कार्यालय में आयोजित एएनएम स्वास्थ्य कार्यकर्ताओं की बैठक को संबोधित कर रहे थे। उन्होंने कहा कि परिवार कल्याण कार्यक्रम ऐसा महत्वपूर्ण कार्य है, जिस पर सरकार की सारी योजनाएं टिकी हुई है। इसलिए स्वास्थ्य विभाग के सभी कर्मचारी फिल्ड में रहते हुए लोगों को इस कार्यक्रम के बारे में जानकारी देते रहे। इस अवसर पर मुख्य चिकित्सा एवं स्वा.अधिकारी डाॅ सुरेंद्रसिंह शेखावत, ब्लाॅक मुख्य चिकित्सा अधिकारी डाॅ जस्साराम चौधरी, जीतेंद्र भार्गव, शांतिलाल शर्मा, मनोज कुमार आदि मौजूद थे।
hin_Deva hin_Deva